مناسك الحج انطلقات هذ الصباح فظروف غريبة بزاف بالمقارنة مع المعتاد، مكاملاش حتى 10 آلاف واحد اللي جاو يحجو، مقابل 2 مليون ونص كيجيو تقريبا كل عام. فيروس كورونا المستجد حيد القدسية على مجموعة من الشعائر الدينية فمختلف انحاء العالم، وحتى الحج ماسلمش منها، من بعد ما كانت السعودية لغاتو للأجانب، وخلاتو للسواعدة فقط، مع ضرورة احترام التدابير الوقائية لمنع انتشار الوباء. ووزارة الحج فالسعودية حاولات ما أمكن تزيد تنقص من عدد الحجاج، حيت ناس كثار تقدمو بطلبات، لكن ماشي كلشي تقبل. 
الحج هذ العام استثنائي مع كورونا.. الحجاج قلال بزاف وإجراءات وقائية صارمة